**รายละเอียดขอบเขตของงาน
จ้างบำรุงรักษาเครื่องคอมพิวเตอร์แม่ข่ายและอุปกรณ์จัดเก็บข้อมูล**

**1. ความเป็นมา**

สถาบันส่งเสริมการสอนวิทยาศาสตร์และเทคโนโลยี (สสวท) ดำเนินโครงการบำรุงรักษาเครื่องคอมพิวเตอร์แม่ข่ายและอุปกรณ์จัดเก็บข้อมูล เพื่อให้เครื่องคอมพิวเตอร์แม่ข่ายและอุปกรณ์จัดเก็บข้อมูลที่ ซึ่งได้หมดระยะเวลาการรับประกันแล้ว สามารถให้บริการได้อย่างต่อเนื่องตามปกติและมีประสิทธิภาพตลอดเวลา จึงมีความจำเป็นต้องทำการบำรุงรักษาเครื่องคอมพิวเตอร์แม่ข่ายและอุปกรณ์จัดเก็บข้อมูล ทั้งการบำรุงรักษาเชิงป้องกัน หรือการซ่อมแซมแก้ไขในกรณีที่พบว่าอุปกรณ์มีความชำรุด อาจจะส่งผลกระทบต่อการใช้งานระบบเทคโนโลยีสารสนเทศ รวมถึงทำให้การปฏิบัติงานราชการมีความเสียหายได้ การบำรุงรักษาอย่างต่อเนื่องจะช่วยลดปัญหาดังกล่าว

**2. วัตถุประสงค์**

เพื่อให้ระบบสารสนเทศต่างๆ ของ สสวท. สามารถทำงานต่อไปได้อย่างต่อเนื่องและมีประสิทธิภาพ จึงมีความประสงค์เพื่อจ้างบำรุงรักษาเครื่องแม่ข่ายและอุปกรณ์จัดเก็บข้อมูล ที่ให้บริการระบบดังกล่าว และมีการบำรุงรักษา ซ่อมแซม แก้ไข หรือเมื่อมีอุปกรณ์ภายในเครื่องแม่ข่ายเกิดการชำรุดบกพร่อง ต้องมีการเปลี่ยนอุปกรณ์ใหม่ทดแทนอุปกรณ์ที่ชำรุด

**3. คุณสมบัติของผู้ยื่นข้อเสนอ**

3.1 มีความสามารถตามกฎหมาย

3.2 ไม่เป็นบุคคลล้มละลาย

3.3 ไม่อยู่ระหว่างเลิกกิจการ

3.4 ไม่เป็นบุคคลซึ่งอยู่ระหว่างถูกระงับการยื่นข้อเสนอหรือทำสัญญากับหน่วยงานของรัฐไว้ชั่วคราว เนื่องจากเป็นผู้ที่ไม่ผ่านเกณฑ์การประเมินผลการปฏิบัติงานของผู้ประกอบการตามระเบียบที่รัฐมนตรีว่าการกระทรวงการคลังกำหนดตามที่ประกาศเผยแพร่ในระบบเครือข่ายสารสนเทศของกรมบัญชีกลาง

3.5 ไม่เป็นบุคคลซึ่งถูกระบุชื่อไว้ในบัญชีรายชื่อผู้ทิ้งงานและได้แจ้งเวียนชื่อให้เป็นผู้ทิ้งงานของหน่วยงานของรัฐในระบบเครือข่ายสารสนเทศของกรมบัญชีกลาง ซึ่งรวมถึงนิติบุคคลที่ผู้ทิ้งงานเป็นหุ้นส่วนผู้จัดการ กรรมการผู้จัดการ ผู้บริหาร ผู้มีอำนาจในการดำเนินงานในกิจการของนิติบุคคลนั้นด้วย

3.6 มีคุณสมบัติและไม่มีลักษณะต้องห้ามตามที่คณะกรรมการนโยบายการจัดซื้อจัดจ้างและการบริหารพัสดุภาครัฐกำหนดในราชกิจจานุเบกษา

3.7 เป็นนิติบุคคลผู้มีอาชีพรับจ้างงานที่ประกวดราคาอิเล็กทรอนิกส์ดังกล่าว

3.8 ไม่เป็นผู้มีผลประโยชน์ร่วมกันกับผู้ยื่นข้อเสนอรายอื่นที่เข้ายื่นข้อเสนอให้แก่สถาบันส่งเสริมการสอนวิทยาศาสตร์และเทคโนโลยี (สสวท.) ณ วันประกาศประกวดราคาอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันอย่างเป็นธรรมในการประกวดราคาอิเล็กทรอนิกส์ครั้งนี้

3.9 ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้ยื่นข้อเสนอได้มีคำสั่งให้สละเอกสิทธิ์และความคุ้มกันเช่นว่านั้น

 3.10 ผู้ยื่นข้อเสนอที่ยื่นข้อเสนอในรูปแบบของ “กิจการร่วมค้า” ต้องมีคุณสมบัติ ดังนี้

 กรณีที่ข้อตกลงระหว่างผู้เข้าร่วมค้ากำหนดให้ผู้เข้าร่วมค้ารายใดรายหนึ่งเป็นผู้เข้าร่วมค้าหลัก ข้อตกลงระหว่างผู้เข้าร่วมค้าจะต้องมีการกำหนดสัดส่วนหน้าที่ และความรับผิดชอบในปริมาณงาน สิ่งของ หรือมูลค่าตามสัญญาของผู้เข้าร่วมค้าหลักมากกว่าผู้เข้าร่วมค้ารายอื่นทุกราย

 กรณีที่ข้อตกลงระหว่างผู้เข้าร่วมค้ากำหนดให้ผู้เข้าร่วมค้ารายใดรายหนึ่งเป็นผู้เข้าร่วมค้าหลัก กิจการร่วมค้านั้นต้องใช้ผลงานของผู้เข้าร่วมค้าหลักรายเดียวเป็นผลงานของกิจการร่วมค้าที่ยื่นข้อเสนอ

 สำหรับข้อตกลงระหว่างผู้เข้าร่วมค้าที่ไม่ได้กำหนดให้ผู้เข้าร่วมค้ารายใดเป็นผู้เข้าร่วมค้าหลัก ผู้เข้าร่วมค้าทุกรายจะต้องมีคุณสมบัติครบถ้วนตามเงื่อนไขที่กำหนดไว้ในเอกสารเชิญชวน หรือหนังสือเชิญชวน

 กรณีที่ข้อตกลงระหว่างผู้เข้าร่วมค้ากำหนดให้มีการมอบหมายผู้เข้าร่วมค้ารายใดรายหนึ่งเป็น
ผู้ยื่นข้อเสนอ ในนามกิจการร่วมค้า การยื่นข้อเสนอดังกล่าวไม่ต้องมีหนังสือมอบอำนาจ

 สำหรับข้อตกลงระหว่างผู้เข้าร่วมค้าที่ไม่ได้กำหนดให้ผู้เข้าร่วมค้ารายใดเป็นผู้ยื่นข้อเสนอ ผู้เข้าร่วมค้าทุกรายจะต้องลงลายมือชื่อในหนังสือมอบอำนาจให้ผู้เข้าร่วมค้ารายใดรายหนึ่งเป็นผู้ยื่นข้อเสนอในนามกิจการร่วมค้า

3.11 ผู้ยื่นข้อเสนอต้องลงทะเบียนที่มีข้อมูลถูกต้องครบถ้วนในระบบจัดซื้อจัดจ้างภาครัฐด้วยอิเล็กทรอนิกส์ (Electronic Government Procurement: e - GP) ของกรมบัญชีกลาง

3.12 ผู้ยื่นข้อเสนอต้องมีมูลค่าสุทธิของกิจการ เป็นไปตามหนังสือคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ ด่วนที่สุด ที่ กค (กวจ) ที่ 0405.2/ว124 ลงวันที่ 1 มีนาคม 2566

 3.13 ผู้ยื่นข้อเสนอต้องมีผลงานประเภทเดียวกันกับงานรับจ้างในครั้งนี้ จำนวนไม่น้อยกว่า 1 ผลงาน

วงเงินไม่น้อยกว่า 550,000 บาท (ห้าแสนห้าหมื่นบาทถ้วน) ในระยะเวลาไม่เกิน 3 ปี นับถัดจากวันสิ้นสุดภาระผูกพันตามสัญญา จนถึงวันที่ยื่นข้อเสนอ และเป็นผลงานที่เป็นคู่สัญญาโดยตรงกับหน่วยงานของรัฐ หรือหน่วยงานเอกชนที่ สถาบันส่งเสริมการสอนวิทยาศาสตร์และเทคโนโลยี (สสวท.) เชื่อถือ โดยยื่นสำเนาหนังสือรับรองผลงานและสำเนาสัญญาหรือใบสั่งจ้าง ซึ่งเป็นงานเดียวกัน

**4. คุณสมบัติผู้ยื่นข้อเสนอเพิ่มเติม**

* 1. ผู้ยื่นข้อเสนอต้องมีบุคลากรที่ผ่านการฝึกอบรม เรื่องการให้บริการ คำปรึกษา แนะนำการใช้งานอุปกรณ์

จากบริษัทเจ้าของผลิตภัณฑ์ โดยจะต้องมีหนังสือรับรองหรือใบรับรองผ่านการฝึกอบรม (Certificate) มาประกอบการพิจารณาด้วย และ มีประสบการณ์ด้านการบำรุงรักษาเครื่องคอมพิวเตอร์แม่ข่ายและอุปกรณ์จัดเก็บข้อมูล ไม่น้อยกว่า 3 ปี และ ผ่านการฝึกอบรมของสำนักวิชาการความมั่นคงปลอดภัยไซเบอร์แห่งชาติ หลักสูตรด้านความมั่นคงปลอดภัยไซเบอร์ระดับผู้เชี่ยวชาญ

* 1. ผู้ยื่นข้อเสนอต้องได้รับแต่งตั้งให้เป็นตัวแทนบำรุงรักษา (ระบุ “เฉพาะการบำรุงรักษาเครื่องคอมพิวเตอร์แม่ข่ายและอุปกรณ์จัดเก็บข้อมูล” ในครั้งนี้) ตามข้อกำหนดทางเทคนิค จากบริษัทผู้ผลิตหรือสาขาของผู้ผลิตในประเทศไทย

**5. การบำรุงรักษา ซ่อมแซม แก้ไข เครื่องคอมพิวเตอร์แม่ข่ายและอุปกรณ์จัดเก็บข้อมูล**

ผู้ยื่นข้อเสนอต้องทำการ บำรุงรักษา ซ่อมแซม แก้ไข เครื่องคอมพิวเตอร์แม่ข่ายและอุปกรณ์จัดเก็บข้อมูลผ่านระบบเครือข่าย ภายในห้อง Data Center ของ สสวท. ประกอบด้วยรายการ ดังต่อไปนี้

|  |
| --- |
| **เครื่องคอมพิวเตอร์แม่ข่ายให้บริการระบบสารสนเทศ** |
| **รายการ** | **ยี่ห้อ/รุ่น** | **จำนวน** | **Serial Number** | **เลขครุภัณฑ์** |
| 1 เครื่องคอมพิวเตอร์แม่ข่าย แบบที่ 1 | Dell PowerEdge R720 | 6 เครื่อง | 1V90F025G65F027391F02261PF42B61RF42661PF42 | 57-07-01-0100-00157-07-01-0100-00257-07-01-0100-00358-07-01-0100-00458-07-01-0100-00558-07-01-0100-006 |
| 2. เครื่องคอมพิวเตอร์แม่ข่าย แบบที่ 2 | Dell PowerEdge R730 | 4 เครื่อง | 4P040J24NY70J24P130J24KX60J2 | 60-07-01-0100-00160-07-01-0100-00260-07-01-0100-00360-07-01-0100-004 |
| 3. เครื่องคอมพิวเตอร์แม่ข่าย แบบที่ 3 | Dell PowerEdge R640 | 4 เครื่อง | DLXMLN2DLXPLN2DLYKLN2145FBW2 | 61-07-01-0100-00761-07-01-0100-00861-07-01-0100-00962-07-01-0100-001 |
| 4. อุปกรณ์จัดเก็บข้อมูลผ่านระบบเครือข่าย แบบที่ 1 | Dell PowerVault MD3620f | 2 เครื่อง | 8CCRD2S4H13F02 | 55-07-04-0602-00157-07-03-1100-002 |
| 5. อุปกรณ์จัดเก็บข้อมูลผ่านระบบเครือข่าย แบบที่ 2 | Dell PowerVault MD3820f | 1 เครื่อง | 8G4H7C2 | 59-07-03-1100-001 |
| 6. อุปกรณ์จัดเก็บข้อมูลผ่านระบบเครือข่าย แบบที่ 3 | Dell PowerVault MD1220 | 2 เครื่อง | HFBR2522R69BW2 | 58-07-04-0602-00160-07-04-0602-003 |

**โดยมีรายละเอียดและเงื่อนไขในการดำเนินงานดังต่อไปนี้**

 5.1 ผู้ยื่นข้อเสนอจะต้องให้บริการแบบ 8x5x4 (หมายถึงให้บริการ 8 ชั่วโมง เวลาทำการตั้งแต่เวลา 09.00 -17.00 น. ตลอด 5 วันทำการวันจันทร์ถึงศุกร์ และมีการตอบสนอง (Response Time) ภายในระยะเวลา 4 ชั่วโมง หลังจากได้รับแจ้งเหตุผิดปกติ)

 5.2 ผู้ยื่นข้อเสนอต้องติดต่อกลับเพื่อรับทราบปัญหาที่แจ้งภายใน 4 ชั่วโมง ผ่านช่องทางโทรศัพท์ เคลื่อนที่, โทรสารหรือจดหมายอิเล็กทรอนิกส์ (E-Mail)

 5.3 กรณีที่เกิดปัญหากับอุปกรณ์ ถึงขั้นไม่สามารถซ่อมแซมแก้ไขให้กลับใช้งานได้ดีดังเดิม ผู้ยื่นข้อเสนอ ต้องจัดหาเครื่องคอมพิวเตอร์แม่ข่ายเพื่อทดแทน โดยมีคุณสมบัติเทียบเท่าหรือดีกว่า เสนอต่อ สสวท. เพื่อตรวจสอบและพิจารณาอนุมัติ หลังจากนั้นให้ดำเนินการติดตั้งและ Set Configuration ต่างๆ และทดสอบให้เครื่องคอมพิวเตอร์แม่ข่ายที่นำมาทดแทนสามารถทำงานได้เป็นปกติ ภายใน 48 ชั่วโมง และเมื่อเครื่องคอมพิวเตอร์แม่ข่ายที่เกิดปัญหาซ่อมแซมแล้วเสร็จ ให้นำส่งกลับคืนพร้อมติดตั้งให้สามารถใช้งานได้ตามเดิม

 5.4 กรณีที่ สสวท. มีความจำเป็นในการย้ายระบบงานหรือข้อมูล ในเครื่องคอมพิวเตอร์แม่ข่าย หรือการจัดวางสายสัญญาณใหม่ กรณีมีการย้ายเครื่องคอมพิวเตอร์แม่ข่าย ผู้ยื่นข้อเสนอต้องย้ายสายสัญญาณเส้นเดิมหรือจัดทำสายสัญญาณเส้นใหม่เพื่อเชื่อมต่อเข้ากับ อุปกรณ์กระจายสัญญาณ (Switch) พร้อมทั้งจัดสายให้เรียบร้อย โดยผู้ยื่นข้อเสนอต้องรับผิดชอบค่าใช้จ่ายวัสดุสิ้นเปลือง อุปกรณ์เก็บสายต่างๆ รวมถึง เครื่องมือในการปฏิบัติงาน โดยไม่มีการคิดค่าบริการเพิ่มเติม

 5.5 หลังจากที่แก้ไขปัญหา เสร็จเรียบร้อยแล้ว ผู้ยื่นข้อเสนอต้องส่งรายงานการซ่อมแซมแก้ไขปัญหาให้ สสวท. ทราบทุกครั้งภายใน 7 วัน นับจากวันที่แก้ไขปัญหาแล้วเสร็จ โดยระบุถึงวัน เวลา สถานที่ อาการ สาเหตุ วิธีแก้ไขและสถานภาพปัจจุบัน

5.6 การดำเนินการใดๆ ของผู้ยื่นข้อเสนอ ต้องไม่กระทบกระเทือนต่อการปฏิบัติงานของสถานที่นั้น เว้นแต่ว่าได้รับอนุญาตจากเจ้าของสถานที่ก่อนและผู้ยื่นข้อเสนอมีหน้าที่รับผิดชอบในการดูแลรักษาความสะอาดเรียบร้อยของสถานที่ทำงาน ตลอดระยะเวลาการดำเนินการ

5.7 ผู้ยื่นข้อเสนอต้องจัดทำรายงานสถานะของเครื่องคอมพิวเตอร์แม่ข่าย (Existing Report) เพื่อรายงานประสิทธิภาพ (Performance Report) และความพอเพียง (Capacity Report) ของอุปกรณ์ดังกล่าว ภายใน 30 วัน นับถัดจากวันลงนามในสัญญา

5.8 ผู้ยื่นข้อเสนอต้องทำการบำรุงรักษาเชิงป้องกัน (Preventive Maintenance: PM) บำรุงรักษาเชิงป้องกันอุปกรณ์ ให้อยู่ในสภาพใช้งานได้ดีอยู่เสมอทุกเดือน (12 ครั้ง) เพื่อให้เครื่องคอมพิวเตอร์แม่ข่าย อยู่ในสภาพที่ใช้งานได้เป็นปกติดีดังเดิม และมีประสิทธิภาพตลอดอายุสัญญาจ้าง โดยผู้ยื่นข้อเสนอต้องจัดให้เจ้าหน้าที่ผู้ที่มีความรู้ความเข้าใจในการบำรุงรักษาเป็นอย่างดี มาตรวจสอบบำรุงรักษาเครื่องคอมพิวเตอร์แม่ข่าย โดยตรวจเช็คให้ทำงานได้ตามปกติ จัดทำ CHECKLIST ของทุกรายการของอุปกรณ์ที่ทำการบำรุงรักษา เก็บเป็นเอกสารประวัติการซ่อมบำรุง

5.9 ผู้ยื่นข้อเสนอต้องจัดทำสรุปรายงานการซ่อมแซมแก้ไข (กรณีที่มีการซ่อมแซมแก้ไข) ซึ่งต้องแสดงเวลาที่รับแจ้งชื่อ พนักงานที่รับแจ้งเวลาเริ่มต้นซ่อมแซมแก้ไข และเวลาที่ซ่อมแซมแก้ไขแล้วเสร็จ สรุปสาเหตุที่ทำให้เกิดอาการขัดข้อง และการดำเนินการแก้ไข

5.10 ผู้ยื่นข้อเสนอต้องจัดทำรายงานอื่นๆ ที่เกี่ยวข้อง ในกรณีเห็นว่าเป็นประโยชน์ต่อประสิทธิภาพของระบบงาน เช่น รายงานข้อเสนอ/ข้อแนะนำการปรับปรุงเพิ่มประสิทธิภาพของระบบงาน เป็นต้น

5.11 ผู้ยื่นข้อเสนอต้องจัดทำรายการวัสดุหรือครุภัณฑ์ที่ใช้ในงานจ้าง ซึ่งเป็นพัสดุที่ผลิตภายในประเทศ โดยต้องใช้ไม่น้อยกว่าร้อยละ 60 ของมูลค่าพัสดุที่จะใช้ในงานจ้างนี้ (ถ้ามี)

5.12 ผู้ยื่นข้อเสนอต้องจัดทำแผนการทำงานในการให้บริการแต่ละเดือน จำนวน 12 เดือน

5.13 ผู้ยื่นข้อเสนอต้องปฏิบัติตามนโยบายและแนวปฏิบัติในการรักษาความมั่นคงปลอดภัยด้านสารสนเทศ ของ สสวท. ปี 2565

**เงื่อนไขและข้อกำหนดอื่นๆ**

1. ข้อมูลและเอกสารใดๆ ที่ สสวท. ได้รับทราบหรือได้รับจากหน่วยงานลูกค้าของ สสวท. และ/หรือ จาก สสวท. รวมทั้งผลงานที่ส่งมอบ ผู้ยื่นข้อเสนอต้องถือเป็นความลับ ไม่นำไปเผยแพร่ให้บุคคลใดทราบเป็นอันขาด เว้นแต่ได้รับการอนุญาตเป็นลายลักษณ์อักษรจาก สสวท.

2. สสวท. ขอสงวนสิทธิ์ในการยกเลิกการจ่ายเงินทันที และ/หรือเรียกเงินคืน หากผู้ยื่นข้อเสนอไม่สามารถดำเนินการได้ตามข้อกำหนดและเงื่อนไข (TOR) ข้อหนึ่งข้อใดก็ดี ของสัญญาจ้างในโครงการนี้ โดยที่ผู้ยื่นข้อเสนอจะไม่ขอเรียกร้องสิทธิรวมทั้งค่าใช้จ่ายใดๆ จาก สสวท. ยกเว้นการไม่สามารถดำเนินการได้ดังกล่าวเป็นผลมาจากข้อจำกัดของหน่วยงานลูกค้าของ สสวท.

**6. กำหนดส่งมอบงานและการจ่ายเงิน**

 **งวดที่** 1 สสวท. จะจ่ายเงินร้อยละ 10 ของมูลค่าตามสัญญา เมื่อดำเนินการตรวจสอบและจัดทำรายงานสรุปสถานะ (Existing Report) ของเครื่องคอมพิวเตอร์แม่ข่ายดังกล่าว จำนวน 1 ชุด พร้อมไฟล์เอกสาร แบบ PDF ภายใน 30 วัน นับถัดจากวันลงนามในสัญญา และคณะกรรมการตรวจรับเรียบร้อยแล้ว

- ส่งมอบแผนการทำงานในการให้บริการแต่ละเดือน จำนวน 12 เดือน ภายใน 30 วัน นับถัดจากวันลงนามในสัญญา

- รายการวัสดุหรือครุภัณฑ์ที่ใช้ในงานจ้าง ซึ่งเป็นพัสดุที่ผลิตภายในประเทศ โดยต้องใช้ไม่น้อยกว่าร้อยละ 60 ของมูลค่าพัสดุที่จะใช้ในงานจ้างนี้ (ถ้ามี) ภายใน 30 วัน นับถัดจากวันลงนามในสัญญา

 **งวดที่** 2 สสวท. จะจ่ายเงินร้อยละ 30 ของมูลค่าตามสัญญา เมื่อดำเนินการบำรุงรักษาอุปกรณ์ และจัดส่งรายงานสรุปผลการดำเนินการ ตามข้อ 5.8 ตั้งแต่ เดือนที่ 1 – เดือนที่ 4 จำนวน 1 ชุด พร้อมไฟล์เอกสาร แบบ PDF และ สสวท. ตรวจรับเรียบร้อยแล้ว

**งวดที่** 3 สสวท. จะจ่ายเงินร้อยละ 30 ของมูลค่าตามสัญญา เมื่อดำเนินการบำรุงรักษาอุปกรณ์ และจัดส่งรายงานสรุปผลการดำเนินการ ตามข้อ 5.8 ตั้งแต่ เดือนที่ 5 – เดือนที่ 8 จำนวน 1 ชุด พร้อมไฟล์เอกสาร แบบ PDF และ สสวท. ตรวจรับเรียบร้อยแล้ว

**งวดที่** 4 สสวท. จะจ่ายเงินร้อยละ 30 ของมูลค่าตามสัญญา เมื่อดำเนินการบำรุงรักษาอุปกรณ์ และจัดส่งรายงานสรุปผลการดำเนินการ ตามข้อ 5.8 ตั้งแต่ เดือนที่ 9 – เดือนที่ 12 จำนวน 1 ชุด พร้อมไฟล์เอกสาร แบบ PDF และ สสวท. ตรวจรับเรียบร้อยแล้ว

**7. ระยะเวลาการให้บริการ** 12 เดือน (10 กันยายน 2568 – 9 กันยายน 2569)

**8. การรับประกัน**

8.1 กรณีอุปกรณ์ ไม่สามารถใช้งานได้และต้องส่งซ่อมแซม ผู้ยื่นข้อเสนอต้องนำอุปกรณ์ที่มีคุณสมบัติเทียบเท่าหรือดีกว่า มาสำรองใช้งานภายใน 48 ชั่วโมง และเมื่ออุปกรณ์ที่เกิดปัญหาซ่อมแซมแล้วเสร็จ ให้นำอุปกรณ์นั้นส่งกลับคืนพร้อมติดตั้งให้สามารถใช้งานได้ตามปกติ

8.2 กรณีที่เกิดปัญหากับอุปกรณ์ ถึงขั้นไม่สามารถซ่อมแซมแก้ไขให้กลับใช้งานได้ดีดังเดิม ผู้ยื่นข้อเสนอต้องจัดหาอุปกรณ์เพื่อทดแทน โดยมีคุณสมบัติเทียบเท่าหรือดีกว่า เสนอต่อ สสวท. เพื่อตรวจสอบและพิจารณาอนุมัติ หลังจากนั้นให้ดำเนินการติดตั้งและ Set Configuration ต่างๆ ของอุปกรณ์นั้นๆ และทดสอบให้อุปกรณ์ที่นำมาทดแทนสามารถทำงานได้เป็นปกติ

**9.** **วงเงินงบประมาณ**

จำนวน 1,200,000 บาท (หนึ่งล้านสองแสนบาทถ้วน) รวมภาษีมูลค่าเพิ่มแล้ว โดยจัดสรรงบประมาณค่าใช้จ่ายดังนี้

ปีงบประมาณ 2568 เป็นเงิน 120,000 บาท
ปีงบประมาณ 2569 เป็นเงิน 1,080,000 บาท

**10. หลักเกณฑ์และสิทธิในการพิจารณาราคา**

 ในการพิจารณาผลการยื่นข้อเสนอประกวดราคาอิเล็กทรอนิกส์ครั้งนี้ สถาบันส่งเสริมการสอนวิทยาศาสตร์และเทคโนโลยี (สสวท.) จะพิจารณาตัดสิน โดยใช้หลักเกณฑ์ราคา เพียงอย่างเดียว และ การพิจารณาผู้ชนะการยื่นข้อเสนอ สถาบันส่งเสริมการสอนวิทยาศาสตร์และเทคโนโลยี (สสวท.) จะพิจารณาจาก ราคารวม (รวมภาษีมูลค่าเพิ่มแล้ว) ที่เสนอราคาต่ำสุด

**11. ค่าปรับ**

 11.1 กรณีที่ไม่สามารถดำเนินการแก้ไขซ่อมแซม ภายในระยะเวลา 24 ชั่วโมง นับแต่วันที่ได้รับแจ้งเหตุผิดปกติ ต้องชำระค่าปรับรายชั่วโมงในอัตราร้อยละ 0.1 ของราคาค่าจ้าง (รายงวด) ตามสัญญา นับถัดจากเวลาที่ครบตามกำหนดจนถึงเนินการแก้ไขซ่อมแซมแล้วเสร็จ

 11.2 ค่าปรับหรือค่าเสียหายซึ่งเกิดขึ้นจากพนักงานของผู้ยื่นข้อเสนอตามสัญญานี้ จงใจประมาทเลินเล่อเป็นเหตุให้อุปกรณ์เสียหาย ผู้ยื่นข้อเสนอต้องยินยอมให้คิดค่าปรับเป็นรายวันในอัตราร้อยละ 0.1 ของค่าจ้างตามสัญญา

 11.3 กรณีที่ผู้ยื่นข้อเสนอไม่มาดำเนินการบำรุงรักษาให้ครบถ้วนตามจำนวนครั้งที่กำหนด ผู้ยื่นข้อเสนอต้องยอมให้หักเงินในส่วนที่ไม่ได้มาดำเนินการบำรุงรักษาออกจากเงินค่าจ้างต่อครั้งต่องวด ตามจำนวนเงินค่าจ้างการบำรุงรักษา

**12. การรับประกันผลงาน สำหรับจัดทำสัญญา**

 ผู้รับจ้างตกลงบำรุงรักษาเครื่องคอมพิวเตอร์แม่ข่ายและอุปกรณ์จัดเก็บข้อมูลตามสัญญานี้ให้อยู่ในสภาพใช้งานได้ดีอยู่เสมอ โดยให้มีเวลาคอมพิวเตอร์ขัดข้องรวมตามเกณฑ์การคำนวณเวลาขัดข้อง ไม่เกินเดือนละ 7 (เจ็ด) ชั่วโมง หรือร้อยละ 1 (หนึ่ง) ของเวลาใช้งานทั้งหมดของคอมพิวเตอร์ของเดือนนั้น แล้วแต่ตัวเลขใดจะมากกว่ากัน มิฉะนั้นผู้รับจ้างต้องยอมให้ผู้ว่าจ้างคิดค่าปรับ ในอัตราร้อยละ 0.035 ของค่าจ้างตามสัญญาต่อชั่วโมง ในช่วงเวลาที่ไม่สามารถใช้คอมพิวเตอร์ได้ในส่วนที่เกินกว่ากำหนดเวลาขัดข้องข้างต้น